Københavns Adresseavis, 1776-06-26
Som det paa adskillige Stæder sig har tildraget: at naar Consumtions=Forpagtere, Kiøbstæd=Indvaanere eller Andre, vilde mod nogen af Bondestanden anlægge Sag for opdaget utilladelig Brændeviinsbrænden eller Kroehold, have de Paagieldendes Huusbonder eller Fogder, forekommet Hine, ved først at udtage Stævning til Doms Erhvervelse, over samme Forbrydere, for selv at undgaae det dem for Bøderne paaliggende Ansvar, og hemmelig at eftergive eller moderere Straffen; og saadan Omgang er ei allene saa meget meere utilbørlig, som Jordegodseyere eller deres Fogder kunde, naar de vilde lade sig det være angelegen, altid have Efterretning og hvad ulovlig Brændeviinsbrænden eller Kroehold der maatte forøves, og samme strax burde forebygge og hemme, samt ei lade det blive upaatalt, indtil de fornemme at det vilde skee af andre, men end og drager de skadelige Følger efter sig, at Overtræderne undgaae den fortiente Straf, og Kiøbstædernes Jndbyggere samt andre afskrækkes fra at paatale deslige Forbrydelser; saa skal, naar saadant efterdags maatte møde nogen Angiver af utilladelig Brændeviinsbrænden eller Kroehold hos Bøndestanden, og Godsets Huusbond eller Foged paa lige Tiid, eller kort forud, havde anlagt Sag imod samme Forbrydere, saadan Huusbond eller Foged være pligtig paa Angiverens Forlangende, at møde for samme Giæsteret, hvor Sagen er anlagt, samt der aflægge sin Eed, at han ei var vidende, at de sigtede Bønder forud vare angivne. - Omendskiønt Bønder og andre ere ved Forordningerne alvorligen forbudne, naar Inqvisitioner og utilladelig Brændeviinsbrænden og Kroehold foretages, derudi at giøre nogen Hinder eller Modstand, fornemmes dog at saadant sig paa et og andet Sted haver tildraget, da Almuen udi visse Byer, hvor Inqvirenterne sig have indfundet, ere løbne tilsammen, for deres Forretning at hindre, og tildeels dennem at overfalde, stolende paa, at ingen under saadan Sammenløb kan kjende og navngive de Skyldige. Som Hs. Majestæt nu paa det alvorligste vil ansee dem, som giøre sig skyldige udi saa strafværdigt et Forhold; saa skal udi deslige Tilfælde efterdags forholdes saaledes: At naar Jnqvirenterne med tvende Vidner, som de i fornøden eragtet Fald medtage, og hvilke, uanseet de selv maatte angribes, dog som lovgyldige Vidner ere at ansee, beviise: at nogen Byes Folk, hvor de sig til Inqvisition have indfundet, har samtet sig for at hindre deres Forretning, skal Stedets Amtmand lade denne Byes Gaard= og Huusmænd samt unge Karle, paa deres egen Bekostning, forhøre, for de Skyldige at udfinde; men, vil ingen udlægge samme Skyldige, skal 2de af Byens vederhæftigste Gaardmænd arresteres, og forblive udi Arresten indtil de have navngivet de Skyldige, og af disse skal da 2de eller fleere efter Lodkastning dømmes til Fæstnings Arbeyde paa et eller fleere Aar, efter Sagens Beskaffenhed. Skulle ved Arresteringen af bemeldte 2de Gaardmænd møde nogen Modstand af Almuen, har Vedkommende at indberette saadant til Stedets Amtmand, som strax af nærmeste Garnison haver at requirere et fornødent Antal af Mandskab, til bemeldte Mænds Paagribelse og Befordring til nærmeste Fæstning. - Af den under 1ste Februarii 1757 udgangne Forordning, ophæves den 3die C., for saavidt samme forbyder Kiøbstæds=Jndvaanere at skiænke Brændeviin for Bønderne, og disse at drikke det paa Stæderne, men derhos skal det være aldeles forbuden, hverken at skiænke eller drikke videre end til Nødtørft eller Vederqvægelse; og befindes det at skee til Fylderie og Drukkenskab, undgielder de Skyldige den ved samme Forordning dicterede Straf, Ligeledes ophæves bemeldte Forordnings 4de og 5te C., da det herefter tillades Almuen og andre paa Landet boende at bruge indenlandsk Brændeviin, men til Tarvelighed allene, ved deres Bryllupper, Barseler og andre Værtskaber og Gilder; dog at de Brændeviinet fra Kiøbstæderne sig tilforhandle.